F: การประกอบธุรกิจของแต่ละสายผลิตภัณฑ์

3.  

4.  1. บริษัทย่อย เค.ดับบลิว.ซี.คลังสินค้า จำกัด

(1) ลักษณะผลิตภัณฑ์หรือบริการ เป็นธุรกิจการให้บริการด้านคลังสินค้า ซึ่งอยู่ภาย

ใต้เงื่อนไขควบคุมกิจการคลังสินค้าของกรมการค้าภายใน กระทรวงพาณิชย์
เพื่อให้บริการรับฝากสินค้าและให้ลูกค้าทั่วไปเช่าพื้นที่บางส่วนเพื่อเก็บสินค้า
และมีท่าเรือสำหรับขนถ่ายสินค้า ซึ่งได้รับการรับรองจากกรมขนส่งทางน้ำและพาณิชย์นาวี
ตามข้อบังคับว่าด้วยการรักษาความปลอดภัยของเรือและท่าเรือระหว่างประเทศ ISPS CODE
(International Ship & Port Facility Security Code)

(2) การตลาดและภาวะการแข่งขัน ใช้กลยุทธ์ในการสร้างเครือข่ายการให้บริการโดย

ร่วมมือกับบริการที่ต่อเนื่อง เช่น ด้านรถบรรทุกและบริษัทเดินเรือ
เพื่อให้สามารถบริการลูกค้าอย่างครบวงจร และพยายามเน้นคุณภาพของการให้บริการให้ตรงเวลา
รวดเร็ว ปลอดภัย และยังมีพื้นที่ให้เช่าทำสำนักงานเพื่อสะดวกแก่ลูกค้าในการดูแลสินค้า

  สภาพการแข่งขัน ถึงแม้ว่าสภาวะเศรษฐกิจของประเทศจะปรับตัวเพิ่มขึ้นค่อนข้างสูง

แต่ตลาดด้านคลังสินค้ายังอยู่ในสภาพการแข่งขันรุนแรง เนื่องจากกรุงเทพมหานครฯ
ได้มีการจำกัดเวลารถบรรทุกเข้า-ออกในเขต กทม. และห้ามเข้า-ออกในเขตพื้นที่ด้านในกทม.
ตั้งแต่เวลา 05.00 - 20.00 น.
และกรุงเทพมหานครยังได้มีกำหนดผังเมืองใหม่เปลี่ยนจากที่ดินประเภทคลังสินค้า
เป็นที่ดินประเภทที่อยู่อาศัยหนาแน่นมาก
ส่งผลให้ลูกค้าย้ายการเช่าคลังสินค้าไปอยู่นอกเขตห้ามเพื่อความสะดวกในการขนส่ง

  จำนวนและขนาดของคู่แข่งขัน มีจำนวนมาก เนื่องจากสามารถเข้ามาในตลาดค่อนข้างง่าย

ส่วนใหญ่จะมีขนาดพื้นที่เล็กกว่า

  ลักษณะลูกค้า แบ่งได้ดังนี้

(1) สินค้านำเข้าจะจัดเก็บไว้ในคลังสินค้าเพื่อกระจายสู่ลูกค้าในท้องถิ่นเมื่อมีการสั่งซื้อ

(2) สินค้าส่งออกจะจัดเก็บไว้ในคลังสินค้า เพื่อรอขึ้นเรือเดินทะเลสำหรับส่งให้ลูกค้าต่างประเทศ

(3) สินค้าอุปโภค-บริโภค
    นำมาจากโรงงานอุตสาหกรรมเพื่อจัดเก็บในคลังสินค้าและกระจายไปสู่ลูกค้าท้องถิ่นเมื่อมีการสั่งซื้อ

2. บริษัทย่อย กรุงเทพคลังเอกสาร จำกัด

(1) ลักษณะผลิตภัณฑ์ เป็นธุรกิจการให้บริการรับฝาก และบริหารเอกสารและสื่ออิเล็คทรอนิคส์
(Computer Back up media) ด้วยระบบ Barcode เพื่อความถูกต้อง
รวดเร็วในการค้นหาและป้องกันความผิดพลาด ภายในระบบการบริหารจัดการที่คำนึงถึงปัจจัยต่าง ๆ
ที่มีผลกระทบต่อเอกสาร / สื่ออิเล็คทรอนิคส์ ตลอด จนระบบการตรวจสอบอย่างละเอียดทุกขั้นตอน
มีแบบแผน โดยได้รับการรับรองมาตรฐานคุณภาพ ISO 9001-2000
รวมถึงบริการการสแกนเอกสารเป็นเอกสารอิเลคทรอนิคส์ พร้อมทั้งจัดทำดัชนีสืบค้น
เพื่อตอบสนองต่อความต้องการขององค์กรในการได้ข้อมูลที่รวดเร็วเพื่อประกอบการตัดสินใจและเพิ่มประสิทธิผลในการดำเนินงาน
นอกจากนี้บริษัทฯจะเป็นตัวแทนในการนำเอาระบบบริหารเอกสารอิเลคทรอนิคส์จากบริษัท Open
Text Corporation ประเทศแคนาดา มาจำหน่ายในประเทศด้วย
ระบบดังกล่าวจะช่วยให้องค์กรสามารถ

1.บันทึก บริหาร และจัดเก็บเอกสารและข้อมูลอิเลคทรอนิคส์ทุกรูปแบบอย่างมีระบบ
ตั้งแต่เกิดจนครบกำหนดทำลาย เพื่อให้สอดคล้องกับข้อกำหนดของกฎหมายการจัดเก็บเอกสาร
และข้อมูลอิเลคทรอนิคส์

2.มี workflow
กำกับกระบวนการตั้งแต่เกิดจนจัดเก็บให้เป็นไปตามนโยบายและระเบียบของแต่ละองค์กร

3.มีระบบรวบรวมและบริหารองค์ความรู้ในองค์กรหรือสถาบัน เหมาะสำหรับองค์กร,
สถาบันที่จะนำเอาองค์ความรู้ที่เป็นสูตรสำเร็จหรือแนวทางปฏิบัติที่เหมาะสม (Best
Practic)เผยแพร่แก่สมาชิกในองค์กร

หรือสถาบันเดียวกัน และอื่นๆ อีกมากมาย

(2) การตลาดและภาวะการแข่งขัน

  ธุรกิจรับฝากและบริหารเอกสาร และสื่ออิเล็คทรอนิคส์ (Computer Back up media)
  เริ่มเป็น

ที่รู้จัก แพร่หลายมากขึ้นเป็นลำดับ เนื่องจากตลาดมีความเข้าใจ
และเล็งเห็นถึงประโยชน์การใช้บริการว่าสามารถ ช่วยลดปัญหาต่าง ๆ ที่สำคัญ อาทิเช่น
ลดค่าใช้จ่าย ได้ในระยะยาว ประหยัดเนื้อที่ที่จะใช้ในการจัดเก็บ ฯลฯ และในอนาคตบริษัทฯ
มีความเชื่อมั่นว่า ระบบบริหารจัดการที่ดีกว่า รวดเร็ว ถูกต้อง แม่นยำ
และสามารถรักษาความลับและความปลอดภัยของข้อมูล
จะเป็นปัจจัยที่สำคัญที่ผู้ใช้บริการจะใช้เป็นข้อกำหนดหลักในการตัดสินใจเลือกใช้ผู้ให้บริการ

  สถานภาพในการแข่งขัน

  ปัจจุบัน ถือว่า เป็นธุรกิจที่มีการแข่งขันค่อนข้างสูง ส่วนใหญ่ใช้กลยุทธ์ทางด้านราคาเป็น

เครื่องมือมากกว่ากลยุทธ์ในด้านคุณภาพของบริการ มีคู่แข่งรายสำคัญเพียงรายเดียว
แต่มีคู่แข่งขันด้านราคา

หลายราย และจะมีคู่แข่งในลักษณะที่เป็นบริการทดแทนด้วยการบริการ Scan เอกสาร
ซึ่งจะทำให้เอกสาร

บางส่วนถูกทำลายเร็วขึ้น หรือเอกสารบางส่วนไม่พิมพ์เป็นกระดาษ

จำนวนและขนาดของคู่แข่งขัน

  ผู้ให้บริการในตลาดทั้งสิ้น 9 ราย รายใหญ่ที่สุดมีส่วนแบ่งประมาณ 30 % และรายเล็กสุด

มีส่วนแบ่งประมาณ 1 % ดังนี้:-

  รายใหญ่สุด ได้ส่วนแบ่งการตลาดประมาณ 30 % จำนวน 1 ราย

  รายกลาง ได้ส่วนแบ่งการตลาดประมาณ 60 % จำนวน 4 ราย

  รายเล็ก ได้ส่วนแบ่งต่ำกว่า 10 % จำนวน 4 ราย

  ลักษณะลูกค้า

  ที่ใช้บริการรับฝากเอกสาร สื่ออิเล็คทรอนิคส์ ส่วนใหญ่เป็นบริษัท ที่ต้องการให้มีผู้ที่มีระบบ

การจัดการที่ดีมาบริหารเอกสารสื่ออิเล็คทรอนิคส์ ซึ่งประกอบด้วยหน่วยงานราชการ รัฐวิสาหกิจ
องค์กรต่าง ๆ และเอกชนทั่วไป

แนวโน้มการขยายธุรกิจในอนาคต

บริษัท ฯ คาดว่าขนาดของตลาดในอนาคตจะขยายตัวเพิ่มขึ้นตามลำดับ
เพราะตลาดเริ่มมีความเข้าใจในบริการมากขึ้นและที่ผ่านมาบริษัท ฯ
ได้รับความเชื่อถือและความไว้วางใจจากลูกค้าเป็นอย่างดี สม่ำเสมอและต่อเนื่อง บริษัท
ฯได้กำหนดเป้าหมายที่จะเพิ่มธุรกิจบริการที่เกี่ยวข้องเพิ่มมากขั้น อาทิเช่น
การบริการช่วยค้นหาเอกสาร การจัดเก็บในลักษณะแฟ้มข้อมูล การจัดเก็บข้อมูลทางอิเล็คทรอนิคส์
และนำเอาระบบบริหารเอกสารและข้อมูลอิเลคทรอนิคส์มาทำตลาดในประเทศด้วย บริษัท ฯ
มีความมุ่งหวังที่จะเป็นองค์กรที่มีการบริหารด้านเอกสารและสื่ออิเล็คทรอนิคส์ในระดับนานาชาติในปีต่อไปด้วย